
NACIONALINIS KRAUJO CENTRAS

Viešoji įstaiga, Žolyno g. 34, 10246 Vilnius, tel. +370 699 27212, 

 el. p. nkcadministracija@kraujodonoryste.lt 
Duomenys kaupiami ir saugomi Juridinių asmenų registre, kodas 126413338, PVM mokėtojo kodas LT100001230518

PATVIRTINTA 

VšĮ Nacionalinio kraujo centro 

Nuolatinės viešųjų pirkimų komisijos

2026 m. rugsėjo 11 d. posėdžio

Nr. VP – 225 nutarimu
SKELBIAMOS APKLAUSOS SĄLYGOS
APSAUGINĖS IR GAISRINĖS SIGNALIZACIJOS SISTEMŲ TECHNINĖS PRIEŽIŪROS IR REMONTO PASLAUGŲ PIRKIMAS
1. BENDROSIOS NUOSTATOS
1.1. Šis mažos vertės viešasis pirkimas (toliau – pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau – CVP IS) priemonėmis. Pirkimas atliekamas vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), apklausos sąlygos (toliau – Sąlygos) ir Sąlygų priedai: Nr. 1 „Pasiūlymo forma“ (toliau – Pasiūlymo forma), Nr. 2 „Pirkimo objekto techninė specifikacija“ (toliau – Techninė specifikacija), Nr. 3 „Sutarties projektas“ bei pirkimo dokumentų paaiškinimai (patikslinimai). Vartojamos sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“.

1.2. Pirkimo dokumentai skelbiami CVP IS. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, adresu https://viesiejipirkimai.lt.

1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.

1.4. Informacija apie pirkimo komisijos narius, kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimo procedūromis, pateikta Skelbimo apie pirkimą 8.1 p.

1.5. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose.
2. INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ

2.1. Viešoji įstaiga Nacionalinis kraujo centras (toliau – perkančioji organizacija) skelbiamos apklausos būdu vykdo viešąjį mažos vertės pirkimą ir numato įsigyti apsauginės ir gaisrinės signalizacijos sistemų techninės priežiūros ir remonto paslaugas (toliau – ir paslaugos).
2.2. Pirkimo objektas į dalis neskaidomas.

2.3. Pirkimo objektas apibūdintas ir reikalavimai jam nustatyti Techninėje specifikacijoje (Priedas Nr. 2). Tiekėjo siūlomas pirkimo objektas turi visiškai atitikti Techninėje specifikacijoje bei pirkimo dokumentuose nurodytus reikalavimus.

2.4. Pirkime neleidžiama pateikti alternatyvių pasiūlymų. Alternatyvūs pasiūlymai – tai tokie pasiūlymai, kuriuose siūlomos kitokios pirkimo objekto charakteristikos ir (ar) būsimos pirkimo sutarties sąlygos. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvūs pasiūlymai bus atmesti.
2.5. Perkančioji organizacija yra pridėtinės vertės mokesčio (toliau – PVM) mokėtoja, PVM mokėtojo kodas LT100001230518.

2.6. Perkančioji organizacija nėra sudariusi sveikatos priežiūros paslaugų teikimo sutarties su Teritorine ligonių kasa. 

2.7. Tiekėjo pasiūlyme nurodyta pasiūlymo kaina negali viršyti perkančiosios organizacijos pirkimui skirtų lėšų sumos: 8 000,00 Eur su PVM  (įskaitant faktiškai patirtoms išlaidom atlyginti skirtą lėšų sumą 1500,00 Eur su PVM). Jeigu tiekėjo nurodyta pasiūlymo kaina susumavus su faktiškai patirtoms išlaidoms atlyginti skirta suma (1500,00 Eur su PVM) viršys nurodytą lėšų sumą, tiekėjo pasiūlymas, vadovaujantis VPĮ 2 str. 18 d. 2 p. ir 45 str. 1 d. 5 p., bus pripažintas nepriimtinu ir atmestas.
2.8. Pirkimas neatliekamas naudojantis centralizuotu pirkimų katalogu, nes CPO kataloge tokių paslaugų nėra.

2.9. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3. punktu.
3. TIEKĖJO PAŠALINIMO PAGRINDAI, REIKALAVIMAI KVALIFIKACIJAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI

3.1. Perkančioji organizacija šiame pirkime taiko tiekėjo, kiekvieno tiekėjų grupės partnerio, subtiekėjo, kurio pajėgumais, t. y. siekdamas atitikti kvalifikacijos reikalavimus, remiasi tiekėjas, pašalinimo pagrindą:

 1 lentelė. Pašalinimo pagrindai.

	Eil. Nr.
	Pašalinimo pagrindai
	Atitiktį reikalavimui įrodantys dokumentai

	1.
	VPĮ 46 straipsnio 21 dalyje nustatytas pašalinimo pagrindas. Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	Tiekėjo deklaracija. Dalyvis savo pasiūlyme (pirkimo sąlygų 1 priede) deklaruoja, kad šie pašalinimo pagrindai jam netaikomi.

	2.
	VPĮ 46 straipsnio 4 dalies 4 punkte nustatytas pašalinimo pagrindas dėl informacijos nuslėpimo ar melagingos informacijos pateikimo.
	

	3.
	VPĮ 46 straipsnio 4 dalies 6 punkte nustatytas pašalinimo pagrindas dėl ankstesnių sutarčių neįvykdymo ar netinkamo jų vykdymo.
	


3.2. Europos bendrasis viešųjų pirkimų dokumentas (EBVPD) pirkime nebus naudojamas.

3.3. Tiekėjams nenustatomi reikalavimai dėl kokybės vadybos sistemos standartų laikymosi.

3.4. Tiekėjo kvalifikaciją patvirtinantys dokumentai pateikiami iškart su pasiūlymu.

3.5. Tiekėjas, dalyvaujantis pirkime, turi atitikti šiuos nurodytus kvalifikacijos reikalavimus (toliau – Reikalavimai tiekėjui) ir pateikti nurodytus dokumentus (kartu su pasiūlymu):

2 lentelė. Kvalifikacijos reikalavimai. 

	Eil.

Nr.
	Kvalifikaciniai reikalavimai
	Kvalifikacijos reikalavimus įrodantys dokumentai

	1. Teisė verstis atitinkama veikla

	1.1.
	Tiekėjas yra įregistruotas įstatymų nustatyta tvarka ir turi teisę verstis apsauginės ir gaisrinės signalizacijos sistemų techninės priežiūros ir remonto veikla
	Pateikiama:

Kvalifikacijos atestato, suteikiančio teisę įrengti   statinio elektros inžinerines sistemas, procesų valdymo ir automatizavimo sistemas, statinio nuotolinio ryšio (telekomunikacijų) inžinerines sistemas, statinio apsauginės signalizacijas, gaisrinės saugos (signalizacijos) inžinerines sistemas, skaitmeninė dokumento kopija


3.6. Vietoj 2 lentelėje nurodytų dokumentų Tiekėjas gali pateikti Viešųjų pirkimų tarnybos ar kompetentingos užsienio institucijos, jei jos išduota pažyma patvirtina atitiktį pirmiau nustatytiems reikalavimams, išduotos pažymos skaitmeninę kopiją. Perkančioji organizacija turi teisę paprašyti Tiekėjo, kad jis pristatytų pažymos originalą.

3.7. Jei pirkimo procedūrose dalyvauja ūkio subjektų grupė, reikalavimus, nustatytus 1 ir 2  lentelėse, turi atitikti kiekvienas grupės narys atskirai. 

3.8. Jei Tiekėjas ketina pasitelkti subrangovus, subtiekėjus, subtiekėjai turi atitikti 2 lentelėje nustatytus kvalifikacijos reikalavimus ir pateikti nurodytus dokumentus. Pasiūlyme Tiekėjas privalo nurodyti, kokius subrangovus, subtiekėjus ar subteikėjus dalyvis ketina pasitelkti, taip pat nurodoma kokiai pirkimo daliai dalyvis ketina pasitelkti subrangovus, subtiekėjus.

4. REIKALAVIMAI DĖL NACIONALINIO SAUGUMO

4.1. Šiam pirkimui reikalavimai, susiję su nacionaliniu saugumu, nėra taikomi.
5. PIRKIMO DOKUMENTŲ PAAIŠKINIMAI IR PATIKSLINIMAI

5.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.

5.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama juos pateikti.

5.3. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.

5.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.

5.5. Perkančioji organizacija nerengs susitikimo su tiekėjais dėl pirkimo dokumentų.

6.  PASIŪLYMŲ RENGIMAS IR TEIKIMAS

6.1. Tiekėjas gali pateikti tik vieną pasiūlymą.

6.2. Jei pasiūlymą teikia ūkio subjektų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo sutartį bei šių įsipareigojimų vertės dalis, sudaranti bendrą pirkimo sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija.

6.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.

6.4. Pasiūlymas turi būti parengtas lietuvių kalba. Jei reikalaujami dokumentai negali būti pateikti lietuvių kalba, turi būti pateiktas patvirtintas vertimas (išverstame dokumente nurodant vertimą atlikusio asmens vardą, pavardę ir parašą).

6.5. Pasiūlymas gali būti pasirašytas fiziniu arba kvalifikuotu elektroniniu parašu.

6.6. Pasiūlymo kaina pateikiama eurais, išreiškiant ir apskaičiuojant taip, kaip nurodyta Pasiūlymo formoje. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną. Į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.

6.7. Pasiūlyme tiekėjas turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.

6.8. Pasiūlymą sudaro tiekėjo pateiktų duomenų bei dokumentų visuma:

6.8.1. užpildyta pasiūlymo forma (Pirkimo sąlygų 1 priedas);

6.8.2. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ne tiekėjo vadovas);

6.8.3. informacija ir dokumentai pagal Sąlygų 6.2 papunktį (jei pasiūlymą teikia ūkio subjektų grupė);

6.8.4. tiekėjo atitiktį nustatytiems kvalifikacijos reikalavimams patvirtinantys dokumentai (jei reikalaujama);

6.8.5. kiti reikalaujami dokumentai, duomenys ir informacija (žiūrėti techninėje specifikacijoje);

6.8.6. pasiūlymo paaiškinimai bei atsakymai dėl pasiūlymo (jei tokių yra).

6.9. Pasiūlymas turi galioti 90 dienų nuo pasiūlymų pateikimo termino pabaigos. Perkančioji organizacija turi teisę prašyti, kad tiekėjas pratęstų pasiūlymo galiojimą, o tiekėjas gali atmesti tokį prašymą.

6.10. Pasiūlymas turi būti pateiktas iki Skelbimo 5.1.12 punkte nurodytos pasiūlymų pateikimo termino pabaigos. Perkančioji organizacija turi teisę pratęsti pasiūlymo pateikimo terminą.

6.11. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.

6.12. Tiekėjas savo pasiūlyme privalo nurodyti, kokiai pirkimo sutarties daliai ir kokius subtiekėjus, jeigu jie yra žinomi, jis ketina pasitelkti. Informaciją, kokius subtiekėjus pasitelks pirkimo sutarties vykdymui, tiekėjas galės pateikti sudarius pirkimo sutartį, tačiau ne vėliau negu pirkimo sutartis pradedama vykdyti.

6.13. Bendra pasiūlymo kaina (sąnaudos) su PVM  turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio.

7. PASIŪLYMŲ ŠIFRAVIMAS

7.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:

7.1.1. iki pasiūlymų pateikimo termino pabaigos, naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina);

7.1.2. iki pradinio susipažinimo su pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu arba raštu. Tokiu atveju tiekėjas turėtų būti aktyvus ir įsitikinti, kad slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais);

7.1.3. tiekėjui užšifravus visą pasiūlymą ir iki pradinio susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

8. SUSIPAŽINIMAS SU PASIŪLYMAIS IR JŲ VERTINIMAS

8.1. Pradinis susipažinimas su pasiūlymais vyks ne anksčiau nei po 30 minučių, po pasiūlymų pateikimo termino pabaigos.

8.2. Ekonomiškai naudingiausias pasiūlymas išrenkamas pagal kainą.

8.3. Pirkimo metu perkančioji organizacija su tiekėjais nesiderės.

8.4. Pasiūlymų vertinimo metu perkančioji organizacija įvertina:

8.4.1. tiekėjo pateiktą informaciją ir priima sprendimą dėl kiekvieno tiekėjo atitikties kvalifikacijos reikalavimams tiekėjui. Teisę dalyvauti tolesnėse pirkimo procedūrose turi tik keliamus reikalavimus atitinkantys tiekėjai. Kiekvienas tiekėjas informuojamas apie jo patikrinimo rezultatus;

8.4.2. ar tiekėjo siūlomas pirkimo objektas atitinka pirkimo dokumentuose nustatytus reikalavimus;

8.4.3. ar tiekėjo pasiūlymas atitinka pirkimo dokumentuose nustatytus reikalavimus;

8.4.4. ar tiekėjo pasiūlyme nėra nurodytos kainos apskaičiavimo klaidų;

8.4.5. ar tiekėjo pasiūlyme nurodyta kaina nėra per didelė ir perkančiajai organizacijai nepriimtina.

8.4.6.
tikrina, ar ekonomiškai naudingiausią pasiūlymą pateikusio tiekėjo pasiūlyta kaina yra neįprastai maža kaina ir ar galimas laimėtojas pirkimo komisijos prašymu pateikė raštišką tinkamą kainos pagrįstumo įrodymą.

8.5. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį Pirkimo sąlygų reikalavimams ar šių dokumentų ar duomenų trūksta, perkančioji organizacija prašo tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Duomenys ir (arba) dokumentai gali būti tikslinami, aiškinami ar papildomi vadovaujantis Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis.

8.6. perkančioji organizacija nevertina viso tiekėjo pasiūlymo, jeigu patikrinusi jo dalį nustato, kad pasiūlymas, vadovaujantis jam nustatytais reikalavimais, turi būti atmetamas;

8.7. perkančioji organizacija vertina tik tą pasiūlymą, kuris nustatomas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai. 

8.8. Perkančioji organizacija atmeta pasiūlymą, jeigu:

8.8.1. tiekėjas pasiūlymą ar jo dalį pateikė ne CVP IS priemonėmis;

8.8.2. nustačius, kad buvo pateikti netikslūs, neišsamūs ar klaidingi dokumentai ar duomenys, ar jų trūksta, tiekėjas per perkančiosios organizacijos nustatytą terminą nepatikslino, nepapildė, nepaaiškino informacijos;

8.8.3. pasiūlymas neatitinka pirkimo dokumentuose nustatytų reikalavimų;

8.8.4. ekonomiškai naudingiausią pasiūlymą pateikusio tiekėjo pateiktame pasiūlyme nurodyta kaina yra neįprastai maža ir tiekėjas perkančiosios organizacijos prašymu nepateikia tinkamų kainos pagrįstumo įrodymų;

8.8.5. pasiūlyta per didelė, perkančiajai organizacijai nepriimtina kaina;

8.8.6. tiekėjas, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;

8.8.7. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus.

8.9. Sudaroma pasiūlymų eilė. Į pasiūlymų eilę įtraukiami tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė vienas tiekėjas.

8.10. Nustatomas pirkimo laimėtojas. Laimėjusiu gali būti nustatytas toks pasiūlymas, kuris atitinka Viešųjų pirkimų įstatymo 45 straipsnio 1 dalyje nustatytas sąlygas. 

8.11. Perkančioji organizacija suinteresuotiems dalyviams, išskyrus atvejus, kai pirkimo sutartis sudaroma žodžiu, ne vėliau kaip per 3 darbo dienas nuo sprendimo priėmimo raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, ir pateikia VPĮ 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūrų metu, santrauką, nurodo nustatytą pasiūlymų eilę ir laimėjusį pasiūlymą. Jei būtų priimtas sprendimas nesudaryti pirkimo sutarties, perkančioji organizacija taip pat nurodo priežastis, dėl kurių priimtas toks sprendimas.

8.12. Tiekėjas, kurio pasiūlymas laimėjo, kviečiamas sudaryti pirkimo sutartį.

9. KITOS SĄLYGOS IR INFORMACIJA

9.1. Pirkimo sutarties sudarymo atidėjimo terminas netaikomas.

9.2. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo sutarties sudarymo, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.

9.3. Tiekėjo teisė ginčyti Perkančiosios organizacijos veiksmus ar priimtus sprendimus reglamentuojama VPĮ VII skyriuje.

10. PIRKIMO SUTARTIES SĄLYGOS

10.1. Pirkimo – pardavimo sutartis sudaroma vadovaujantis VPĮ 87 straipsniu ir šiomis pirkimo sąlygomis. Pirkimo–pardavimo sutarties sąlygos nurodytos Pirkimo sąlygų 3 priede „Paslaugų teikimo sutarties projektas“.

10.2. Pirkimo–pardavimo sutarties sąlygos iki jos sudarymo negali būti keičiamos, išskyrus VPĮ nustatytus atvejus. Jeigu tiekėjas turi pastabų dėl Pirkimo–pardavimo sutarties projekto, jas turi pateikti šių pirkimo sąlygų 5 skyriuje nustatyta tvarka ir terminais.

10.3. Pirkimo–pardavimo sutartis jos galiojimo laikotarpiu, neatliekant naujos pirkimo procedūros, gali būti keičiama VPĮ 89 straipsnyje nustatytais atvejais ir apimtimi.
_____________________________
� Laimėjusio tiekėjo pasiūlymas, sudaryta pirkimo sutartis, šios sutarties pakeitimai, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties sudarymo ar jos pakeitimo, bet ne vėliau kaip iki pirmojo mokėjimo pagal jį pradžios, VPT nustatyta tvarka bus paskelbti CVP IS. Šiame skyriuje vartojamos sąvokos atitinka Sutartyje vartojamas sąvokas.






